91/539/ETY: Komission päätös, tehty 4 päivänä lokakuuta 1991, päätöksen 91/426/ETY (Animo) täytäntöönpanoa koskevista säännöistä



Virallinen lehti nro L 294 , 25/10/1991 s. 0047 - 0048

Suomenk. erityispainos Alue 3 Nide 39 s. 0122

Ruotsink. erityispainos Alue 3 Nide 39 s. 0122



KOMISSION PÄÄTÖS, tehty 4 päivänä lokakuuta 1991, päätöksen 91/426/ETY (Animo) täytäntöönpanoa koskevista säännöistä (91/539/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 91/174/ETY(2), ja erityisesti sen 20 artiklan 3 kohdan, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(3), sellaisena kuin se on muutettuna päätöksellä 91/133/ETY(4), ja erityisesti sen 37 artiklan 2 kohdan, sekä katsoo, että komissio on 19 päivänä heinäkuuta 1991 tehnyt päätöksen 91/398/ETY(5) eläinlääkintäviranomaiset yhdistävästä tietokoneverkosta (Animo) ja 22 päivänä heinäkuuta 1991 tehnyt päätöksen 91/426/ETY(6) yhteisön rahoitusosuuden yksityiskohdista eläinlääkintäviranomaiset yhdistävän tietokoneverkon (Animo) perustamiseksi, on vahvistettava aiheelliset rahoitukseen liittyvät soveltamista koskevat yksityiskohtaiset säännöt ja erityisesti yhteisön rahoituksen jakautuminen jäsenvaltioiden kesken sekä tietyille jäsenvaltioille mahdollisesti annettavien ennakkomaksujen myöntämisen edellytykset, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Yhteisön rahoitus jakautuu päätöksen 91/398/ETY 1 artiklassa tarkoitettujen yksikköjen mukaisesti jäsenvaltioille seuraavasti: >TAULUKON PAIKKA> 2 artikla 1 Päätöksen 91/426/ETY 2 artiklan 1 kohdassa tarkoitetut kulukorvaukset koskevat ainoastaan arvonlisäverotonta kulujen määrää. 2 Päätöksen 91/426/ETY 2 artiklassa määrättyjä asiakirjoja ovat: - hankintaa koskevat laskut tai niiden oikeaksi todistetut jäljennökset. Näiden laskujen päivämäärä ei saa olla aikaisempi kuin 1 päivä tammikuuta 1991, - hankinnasta vastaavan viranomaisen tunnistetiedot ja laitteistolle annettu inventaarinumero, - vahvistus siitä, että tietoliikenneyhteys toimii. 3 artikla Jäsenvaltio voi saada ennakkomaksuna 50 prosenttia yhteisön rahoitusosuudesta, jos se esittää ennen 1 päivää joulukuuta 1991 komissiolle päätöksen 91/398/ETY 2 artiklan 2 kohdassa määrättyjä laitteita koskevan ja laitteiden myyjän antaman tilausvahvistuksen. 4 artikla Komissio voi tehdä tarkastuksia laitteiden olemassaolon ja toimivuuden toteamiseksi. Jos kyseisten laitteiden todetaan puuttuvan tai jos todetaan muita poikkeamia, toimivaltaiselle viranomaiselle esitetään huomautus asiasta. Nämä huomautukset voivat johtaa yhteisön rahoitusosuuden takaisinperintään kokonaan tai osittain päätöksen 91/398/ETY 2 artiklan mukaisten laitteiden määrän ja verkon toiminnalle aiheutuneiden seurausten mukaan. 5 artikla Tämä päätös on osoitettu kaikille jäsenvaltioille. Tehty Brysselissä 4 päivänä lokakuuta 1991. Komission puolesta Ray MAC SHARRY Komission jäsen (1) EYVL N:o L 224, 18.8.1990, s. 29 (2) EYVL N:o L 85, 5.4.1991, s. 37 (3) EYVL N:o L 224, 18.8.1990, s. 19 (4) EYVL N:o L 66, 13.3.1991, s. 18 (5) EYVL N:o L 221, 9.8.1991, s. 30 (6) EYVL N:o L 234, 28.8.1991, s. 27